L'Oficina Municipal d'Habitatge informa de les noves ajudes per als habitatges
03 de febrer 2022

![](/media/kzdpfbtv/c1_mini_m1_edificioadmincamireial_archivo.jpg?width=789&height=526&mode=max)

Des de l'Oficina Municipal d'Habitatge de l'Ajuntament de Sagunt, informen que ja estan disponibles les noves ajudes per als habitatges que concedix la Generalitat Valenciana. En este sentit, el regidor d'Habitatge, Quico Fernández, ha indicat que des de l'Oficina Municipal d'Habitatge, s'oferirà atenció a la ciutadania per a informar sobre estes línies de subvenció a les persones que ho necessiten, i ajudar-les amb la sol·licitud.

![](/media/4tso3cz2/c2_m2_quicofernandez_plenonov.jpg?width=379&height=252)D'una banda, el Pla Renhata es dedica, tal com explica Fernández, «**a tres grans inversions**». La primera d'elles, a la rehabilitació d'habitacions humides, com la cuina, banys, lavabos o safaretjos, que presenten problemes d'humitat especialment. La segona, «**a millorar l'accessibilitat interior dels habitatges per a persones que tenen una mobilitat reduïda**» en el qual es contempla l'ampliació d'espais de circulació, canvi de portes, senyals acústics o lluminosos,… I en tercer lloc, la instal·lació de sistemes integrats de domòtica per a persones amb diversitat funcional i mobilitat reduïda.

Estes tres línies d'ajuda que ofereix el Pla Renhata, com a mínim es pot obtindre el 5% del preu de les obres, per un import màxim de 600€. A més, es pot obtindre entre el 25% i 35%, amb un màxim de 3.000€ a 4.200€, en funció dels punts obtinguts en la baremació de les sol·licituds, així com també es pot obtindre un 5% o un 10% addicional, amb màxims de 600 o 1200€, si complixes determinats criteris de sostenibilitat. L'obtenció de les ajudes dependrà de la qualitat constructiva de la casa i del grau de discapacitat de qui l'ocupe. Així mateix, el regidor ha indicat que «**tenen un mínim de 2.000€ i que poden arribar a una quantitat important**».

Per una altra, l'Informe d'Avaluació d'Edificis d'Habitatges (IEEV.CV), document tècnic que avalua l'estat de conservació d'un edifici, les condicions d'accessibilitat i l'eficiència energètica, és obligatori per a tot edifici d'habitatges de més de 50 anys. A més, este informe s'ha de renovar cada 10 anys, i s'ha de tindre si es pretén demanar una ajuda pública per a rehabilitar l'edifici. En este sentit, l'edil ha manifestat que es tracta de «**el que abans es coneixia com a Inspecció Tècnica d'Edificis, que és com una espècie d'ITV per a les construccions de més de 50 anys**».

El regidor ha recordat que l'Oficina Municipal d'Habitatge estarà disponible «**per a informar tant ciutadans com a professionals de l'urbanisme i de l'arquitectura, de la construcció**» i que a més, comptarà amb un arquitecte «**que ha estudiat estes dues línies, i altres, per a qualsevol dubte i per a ajudar al ciutadà, i facilitar la tramitació d'aquestes importants ajudes**». Així mateix, Fernández anima que tots els ciutadans i ciutadanes i tècnics, s'acosten a les oficines «**per a ser informats de manera detallada i evidentment també per a facilitar-los la tramitació de les ajudes**».

![](/media/402prewy/c3_sedeomha_puertodesagunto_archivo.jpg?width=379&height=252)Els horaris d'atenció per a la tramitació d'ajudes són els dilluns de 9 a 14 hores en la Gerència; i els divendres de 9 a 14 hores en l'edifici de Camí Real (en la quarta planta, Urbanisme). Així mateix, s'atendrà amb cita prèvia que es podrà demanar per telèfon telefonant al 960 699 014, o per correu electrònic a l'adreça: [oficinahabitatge@aytosagunto.es](mailto:oficinahabitatge@aytosagunto.es).

*   [](http://www.facebook.com/sharer.php?u=https://aytosagunto.es/va/actualitat/l-oficina-municipal-d-habitatge-informa-de-les-noves-ajudes-per-als-habitatges/ "Facebook")
*   [](http://twitter.com/share?url=https://aytosagunto.es/va/actualitat/l-oficina-municipal-d-habitatge-informa-de-les-noves-ajudes-per-als-habitatges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-oficina-municipal-d-habitatge-informa-de-les-noves-ajudes-per-als-habitatges/ "Linked In")
*   [](mailto:?body=https://aytosagunto.es/va/actualitat/l-oficina-municipal-d-habitatge-informa-de-les-noves-ajudes-per-als-habitatges/)